Kubica nagy terveget szövöget 2017-re: el kell kezdeni a felkészülést
100 Látták
21/09/2016 07:34
Robert Kubica szolgált pár gondolattal a hétvégi bevetés előtt, amikor visszatér a pályaversenyzéshez a Renault-nak köszönhetően. A lengyel versenyző ugyan próbálkozott már GT-autóval, de az a futam gyorsan véget ért, és ez sokkal specifikusabb...
Mint arról beszámoltunk, Kubica ismét zárt pályán fog indulni, köszönhetően a francia márka által nyújtott lehetőségnek. Az F1-ben futamot nyerő Kubica elhintette, fontos napok várnak rá, mert ezek alapján dönt majd a jövőjéről.
„Ezen a hétvégén élni fogok a Renault által nyújtott lehetőséggel, és visszatérek a pályaversenyzéshez”- kezdte Kubica a Facebookon. „Az RS01 nagyon jónak tűnik az olyan versenyautók között, melyeknek teteje van és ajtókkal is rendelkeznek. Mókás vezetni. Sokkal jobban teljesít egy GT3-as autónál, sokkal közelebb áll egy DTM-autóhoz. Spa, ahol a verseny lesz, egy újabb kulcsfontosságú tényező nekem, hiszen egy legendás pálya.”
„Mivel csak egy versenyt teljesítek – felkészülés nélkül -, nincsenek elvárásaim az eredményt illetően”- folytatta a krakkói. „Ahogy minden kategória esetében, melyekben specifikus kocsikkal van dolgunk és versenyzőkkel, akik azokra szakosodtak. Ugyanakkor így is hasznot húzhatok a soron következő hétvégéből. Fontos, hogy lássam, milyen érzésekkel fog eltölteni. Ettől függően fogok választani a szezon végén, hogy mit is csináljak. Vajon visszatérek-e egy magas szintet képviselő kategóriában jövőre? Remélem, ez fog történni. El kell kezdenem a felkészülést”- zárta gondolatait.
Egyszerűen elrepül mellőle az autóval, majd mutogatni kezd neki a versenyen
Gyutai Adrián: „Keményen megküzdök mindenkivel”
Ricciardo, és Verstappen csapatása a Lada Nivával